George Soros
George Soros (gebore György Schwartz, 12 Augustus 1930) is 'n internasionale finansier, bestuurder van fondse en filantroop. Hy wend sy fortuin aan om onder meer finansiële steun aan burgerregteorganisasies, onderwysinstellings en politieke kampvegters te verleen. In die vroeë 1990's het hy ook die anti-apartheidsbeweging in Suid-Afrika ondersteun.

Binne drie dekades het George Soros tussen elf en twaalf miljard VS$ vir liberale projekte en inisiatiewe op alle vyf vastelande geskenk. Die gesiene Britse dagblad The Independent het hom as die mensheid se grootste finansiële ondersteuner van demokratiese ideale beskryf. Vrye media sowel as vrye en oop kennis lê hom eweneens na aan die hart. So het hy ook ruim bygedra tot die Wikipedia-projek met donasies vir die Wikimedia-stigting.Wikimedia Stigting, 15 Oktober 2018: George Soros, founder of Open Society Foundations, invests in the future of free and open knowledge. Besoek op 23 Mei 2020

George Soros is amptelik die 190ste rykste persoon op aarde;The World's Billionaires . Forbes. Opgespoor op 21 Augustus 2018. sy rang is relatief laag omdat hy in 2017 $18 miljard van sy rykdom aan sy organisasies geskenk het.https://www.nytimes.com/2017/10/17/business/george-soros-open-society-foundations.html

Soros is 'n genaturaliseerde Amerikaanse burger wat in Hongarye gebore is. Sy netto waarde staan na raming op ongeveer $8 miljard, welke nie die $18 miljard van sy rykdom insluit wat hy in 2017 aan sy organisasies oorgedra het nie.

Die kombinasie van 'n groot fortuin, steun vir liberale gedagtes en burgerrregte en 'n Joodse afkoms maak van Soros die ideale haatfiguur vir regsgesindes en outokrate. Die haatspraak teen Soros toon baie ooreenkomste met die historiese anti-semitiese vyandbeeld van 'n "wêreldsamesewering van Joodse geld" waarin vroeër die bankier Rothschild sentraal gestaan het.

In 1992 het Soros die titel die man wat die Bank van Engeland gebreek het gekry,Stocks Soros And Druckenmiller Have In Common, Gurufocus.com, 14 Desember 2009 omdat hy die Britse pond verkort het. Hy het 'n wins van $1 miljard met die transaksie van $10 miljard gemaak. Soros word ook daarmee gekrediteer dat hy die Maleisiese finansiële mark laat ineenstort het.Killing Capitalism Soros-Style, American Spectator, 4 November 2009 Hy het in 2017 beweer dat die konserwatiewe Hongaarse regering van Viktor Orbán – 'n groot kritikus van Soros – "meer onderdrukkend is as wat dit tydens die Russiese besetting was", met verwysing na die tydperk toe Hongarye 'n kommunistiese satellietstaat van die USSR was.Dunai, Marton (1 Desember 2017). Hungary PM Orban, U.S. financier Soros clash as elections loom . Reuters. Opgespoor op 3 Desember 2017.Hungarian PM Orban says George Soros will interfere in election, vows to stop him. RT. 2 Desember 2017. Opgespoor op 3 Desember 2017.

 Vroeë lewe 
Soros is op 12 Augustus 1930 in Boedapest, Hongarye gebore. Sy ouers was Elizabeth en Tivadar Soros. Tivadar, wat soms Teodoro Ŝvarc genoem is,Teo Ŝvarc/Teodoro Schwartz/Tivadar Soros was 'n aktiewe Esperantis. George Soros het Esperanto by sy vader geleer.Billionaire George Soros is a native speaker of the constructed language EsperantoThe Religious Quest of George Soros

George Soros se geboortenaam is György Schwartz; sy familienaam is in 1936 van Schwartz na Soros verander om antisemitiese aanvalle te voorkom. Die naam "Soros" self is afgelei van 'n Esperanto-woord Sori, wat "om te sweef" beteken.George Soros Facts: 7 Things You Might Not Know About Billionaire, NewsMax George Soros het later gesê dat hy "grootgeword het in 'n Joodse, antisemitiese huis", en dat sy ouers "ongemaklik was met hul godsdienstige wortels".

In 1947 het George Soros van Hongarye na Londen geëmigreer waar 'n gebeurtenis plaasgevind het wat die ontwikkeling van sy persoonlikheid en wêreldbeskouing grootliks beïnvloed het. Nadat hy om en by Kerstyd 'n tydelike pos as spoorwegportier gehad het, is sy been gebreek; die Nasionale Gesondheidsdiens (National Health Service, NHS) het gratis na hom omgesien,The Philanthropy of George Soros: Building Open Societies terwyl die Joodse hulpagentskappe van daardie era nie die hulp aangebied het wat hy geglo het hulle aan hom verskuldig was nie. Dit is tydens hierdie tydperk dat Soros se gunstige mening oor die Demokratiese Sosialisme gebore is, en sy negatiewe siening van baie Joodse groepe te berde gebring is.

Soros se onmiddellike familie het in die middel van die vyftigerjare in die Weste by hom aangesluit.

 Loopbaan 
Soros se eerste pos gedurende sy jare in Londen was by by Singer & Friedlander, 'n handelsbank wat in 1907 gestig is.Boomerang: Travels in the New Third World In 1956 het hy na New York getrek en vir die firma F. M. Mayer gewerk.Tea Party Factor Soros het op 18 Desember 1961 'n Amerikaanse burger geword.The Man Who Moves Markets

In 1992 het Soros die titel die man wat die Bank van Engeland gebreek het verwerf, omdat hy die Britse pond verkort het. Hy het 'n wins van $1 miljard gemaak met die transaksie van $10 miljard. Soros word ook gereken as die oorsaak van die ineenstorting van die finansiële mark in Maleisië.

 Persoonlike ambisie 

George Soros het tydens 'n onderhoud in Junie 1993 met The Independent gesê dat hy homself beskou as "een of ander soort god, die skepper van alles."The Billionaire Who Built on Chaos – George Soros (The Independent: 3 Junie 1993) Twee jaar later het hy homself uitgebeeld as iemand wat talle eienskappe met "die God van die Ou Testament" deel – "[J]y weet, soos onsigbaar. Ek was redelik onsigbaar. Welwillend. Ek was redelik welwillend. Alsiende. Ek het probeer om alles te sien."Glenn Beck: Making of the Puppet Master Soros het aan sy biograaf Michael Kaufman vertel dat dit sy doel is "om die gewete van die wêreld te word" deur gebruikmaking van sy liefdadigheidsorganisasies.George Soros Discusses Efforts to Spread Democracy,NPR

In sy boek getiteld Underwriting Democracy uit 1991 sê Soros:

Soros het in sy boek uit 1987, getiteld The Alchemy of Finance, gesê:

George Soros het in The Age of Fallibility: Consequences of the War on Terror geskryf:

Soros was krities oor Amerikaanse militêre ingrype. In sy boek Open Society: Reforming Global Capitalism spel hy sy kritiek uit:

Soros glo dat kapitalisme die vyand van 'n oop samelewing is en dat die oplossing is om markte te reguleer wat nie deur kapitalisme beheer word nie. Met verwysing na die stand van die wêreld na die ineenstorting van die Sowjetunie het hy gesê:

 Lande wat Soros toegang geweier het 
Soros en sy organisasies is amptelik verbied om ses lande te betree. Hierdie lande is die Filippyne, Rusland, Turkye, Pole, Pakistan en sy geboorteland Hongarye.

 Werke 
 The Alchemy of Finance, (1988)
 Opening the Soviet System,  (1990)
 Underwriting Democracy: Encouraging Free Enterprise and Democratic Reform Among the Soviets and in Eastern Europe, (1991)
 Soros on Soros: Staying Ahead of the Curve, (1995)
 The Crisis of Global Capitalism: Open Society Endangered, (1998)
 Science and the Open Society: The Future of Karl Popper's Philosophy, (2000)
 Open Society: Reforming Global Capitalism, (2001)
 George Soros on Globalization, (2002)
 The Bubble of American Supremacy: Correcting the Misuse of American Power, (2003)
 The Age of Fallibility: Consequences of the War on Terror, (2006)
 The New Paradigm for Financial Markets: The Credit Crisis of 2008 and What it Means, (2008)
 The Soros Lectures at the Central European University, (2010)
 Financial Turmoil in Europe and the United States: Essays, (2012)
 The Tragedy of the European Union: Disintegration or Revival?, (2014)

 Aanhalings 
 "Ek het in 1947 na Engeland gegaan en in 1956 na die Verenigde State. Maar ek het nooit heeltemal 'n Amerikaner geword nie."

 Verwysings 

 Eksterne skakels 
 Youtube video
 Amptelike webtuistes

 George Soros se persoonlike blad
 Haatspraak van regses teen George Soros

 profil.at, 7 Junie 2017: Wer hat Angst vor George Soros?

Kategorie:Geboortes in 1930
Kategorie:Lewende mense
Kategorie:Amerikaanse filosowe
Kategorie:Hongaarse Jode


in which city was george soros born
Answer: London